# Választások

Eszemiszom városában időközi helyhatósági választásokat írtak ki. A városban összesen **12 345** szavazásra jogosult állampolgár van, akiket nyolc választókerületbe soroltak.

Minden választókerületben több jelölt is indul, de egy jelölt csak egy választókerületben indulhat. Egy választókerület szavazói az adott választókerületben induló jelöltek közül egy jelöltre adhatnak le szavazatot, de nem kötelező részt venniük a szavazáson. Minden választókerületben az a jelölt nyer, aki a legtöbb szavazatot kapja. (Feltételezheti, hogy egyetlen választókerületben sem alakult ki holtverseny.)

A jelöltek vagy egy párt támogatásával, vagy független jelöltként indulhatnak. Az idei évben a Gyümölcsevők Pártja (GYEP), a Húsevők Pártja (HEP), a Tejivók Szövetsége (TISZ) vagy a Zöldségevők Pártja (ZEP) támogatja a jelölteket.

A szavazás eredményét a *szavazatok.txt* szóközökkel tagolt fájl tartalmazza, amelynek minden sorában egy-egy képviselőjelölt adatai láthatók.

Például:

8 149 Zeller Zelma ZEP

6 63 Zsoldos Zsolt -

Az első két adat a választókerület sorszáma és a képviselőjelöltre leadott szavazatok száma. Ezt a jelölt vezeték- és utóneve, majd a jelöltet támogató párt hivatalos rövidítése követi. Független jelöltek esetében a párt rövidítése helyett egy kötőjel szerepel. Minden képviselőjelöltnek pontosan egy utóneve van.

Készítsen programot *valasztas* néven, amely az alábbi kérdésekre válaszol!

Minden részfeladat feldolgozása során írja ki a képernyőre a részfeladat sorszámát, (például: *2. feladat*)! Ahol a felhasználótól kér be adatot, ott írja ki a képernyőre azt is, hogy milyen adatot vár! Az ékezetmentes kiírás is elfogadott.

1. Olvassa be a *szavazatok.txt* fájl adatait, majd ezek felhasználásával oldja meg a következő feladatokat! Az adatfájlban legfeljebb 100 képviselőjelölt adatai szerepelnek.
2. Határozza meg és írja ki a képernyőre a minta szerint, hogy hány képviselőjelölt indult a helyhatósági választáson!
3. Kérje be egy képviselőjelölt vezetéknevét és utónevét, majd írja ki a képernyőre, hogy melyik körzetben indult és hány szavazatot kapott! Ha a beolvasott név nem szerepel a nyilvántartásban, akkor az „*Ilyen nevű képviselőjelölt nem szerepel a nyilvántartásban!*” mondatot írja ki!

A feladat megoldása során feltételezheti, hogy nem indult két azonos nevű képviselőjelölt a választáson.

1. Határozza meg, hányan adták le szavazatukat, és mennyi volt a részvételi arány! (A részvételi arány azt adja meg, hogy a jogosultak hány százaléka vett részt a szavazáson.) A részvételi arányt két százalékos formában írja ki a képernyőre!
2. Melyik jelölt kapta a legtöbb szavazatot? Jelenítse meg a képernyőn a képviselő vezeték- és utónevét, valamint az őt támogató párt rövidítését, vagy azt, hogy *független*! Feltételezheti, hogy nem volt szavazategyenlőség az első helyen.
3. Határozza meg és írja ki a képernyőre az egyes pártokra leadott szavazatokat. A független jelölteket együtt, „*Független*” néven szerepeltesse!
4. Határozza meg a Tejivók Szövetsége (TISZ) által indított képviselőkre leadott szavazatok számát. Az eredményt a mintának megfelelően, pontosvesszővel elválasztva írja ki a *TISZ.csv* állományba.

Minták

2. feladat: A választáson 40 képviselőjelölt indult.

3. feladat: Képviselő neve: Kupa Huba

A jelölt a 7-s számú körzetben indult

A kapott szavazatok száma: 130

4. feladat: A választáson 4713 szavazó a jogosultak 38.17739975698663%-a vett részt.

5. feladat: A legtöbb szavazat:

Joghurt Jakab - TISZ: 288 szavazat.

6. feladat

Független: 826 szavazat

GYEP: 771 szavazat

ZEP: 944 szavazat

HEP: 1159 szavazat

TISZ: 1013 szavazat

2. feladat: A választáson 40 képviselőjelölt indult.

3. feladat: Képviselő neve: Teszt Elek

Ilyen nevű képviselőjelölt nem szerepel a nyilvántartásban!

4. feladat: A választáson 4713 szavazó a jogosultak 38.17739975698663%-a vett részt.

5. feladat: A legtöbb szavazat:

Joghurt Jakab - TISZ: 288 szavazat.

6. feladat

Független: 826 szavazat

GYEP: 771 szavazat

ZEP: 944 szavazat

HEP: 1159 szavazat

TISZ: 1013 szavazat

TISZ.csv

Körzet;Név;Szavazatok száma

8;Gomba Gitta;157

5;Joghurt Jakab;288

6;Kefir Ilona;187

7;Sajt Hajnalka;129

3;Tejes Attila;187

2;Tejfel Edit;65